《绍兴府寒食湖山游人》
宋代·章谊

江南春色胜常年，蚕妇耕夫笑语妍。日永湖山纵游屐，夜深箫鼓更划船。

羁人半作吴侬语，骚客休吟楚些篇。服叛招携有长算，会移丰乐到齐燕。

作者简介：（1078—1138）建州浦城人，字宜叟。徽宗崇宁间进士。高宗南渡，历仓部、驾部员外郎、殿中侍御史、大理卿、吏部、刑部侍郎、枢密都承旨，在朝屡有疏陈，多经国济时之策。绍兴四年，加龙图阁学士使金，与完颜宗翰(粘罕)等论事不少屈。还擢刑部尚书，迁户部。五年知温州，适岁大旱，米价腾贵，乃用唐刘晏招商之法，置场增直以籴，米商辐辏，其价自平。累官端明殿学士、江南东路安抚大使、知建康府兼行宫留守。卒谥忠恪。